Cosby hoor vandeesweek sy lot | Maroela Media
Bill Cosby sal vandeesweek gevonnis word en hy kan moontlik teen Dinsdagaand reeds agter tralies wees.
Regter Steven O'Neill begin Maandag met die vonnisverrigtinge in Norristown, Pennsylvania. Hy sal die opsie hê om die onteerde komediant van enigiets tussen korrektiewe toesig en 30 jaar tronkstraf te vonnis. berig die Guardian.
Cosby is in April skuldig bevind op drie aanklagte van seksuele aanranding nadat hy Andrea Constand in 2004 bedwelm en gemolesteer het.
Omdat Cosby nie enige vorige skuldigbevindings het nie, beveel vonnisriglyne een tot vier jaar tronkstaf aan, maar O'Neill word nie daardeur verbind nie. Die regter sal ook moet besluit of Cosby as 'n seksueel gewelddadige aanvaller geklassifiseer sal word en of hy op vrye voet mag bly hangende 'n moontlik appèlaansoek, berig die USA Today.
Staatsaanklaers sal na verwagting Cosby uitbeeld as 'n seksuele aanvaller wat agter tralies behoort, terwyl Cosby se prokureurs na verwagting sal verwys na sy prestasies en liefdadigheidswerk, asook die feit dat hy byna blind en 81 jaar oud is.
Constand en vyf ander vroue wat tydens Cosby se verhoor getuig het, mag moontlik ook tydens die verhoor getuig, alhoewel die regter 'n versoek, om beëdigde verklarings van ander vroue wat Cosby ook van seksuele aanranding beskuldig, van die hand gewys het.
"Ek hoop regtig hy kry tronkstraf. Hy is aanspreeklik vir sy optrede en dit is 'n manier om te wys dat hy aanspreeklikheid aanvaar – of hy nou wil of nie," het aanklaer Lise-Lotte Lublin aan Time gesê.
Bill Cosby In die nuus
Laat ek raai: Dit sal nie tronkstraf wees nie!!!
As kind het ek altyd na Bill Cosby se komedie gekyk. Later het dit bekend geword dat hy nogal ras gedrewe is en nou die aanklagte van molestering. Tronkstraf vir die uwe…
Ek het n vraag………….waarom 13 jaar later eers n klagte van seksuele molestering/verkragting teen iemand maak en nie dadelik nie?
Dit maak nie vir my sin nie.
Maar ja, as hy skuldig is, moet hy sy straf kry daarvoor!!!
Die bekendes en rykes verbeel hul omdat geld hard praat en hul baie daarvan het hul is onaantasbaar. Kry vir jou Cosby. Vicky jy is 100% korrek. En veral ook as dit 'n bekende is – wie gaan jou sommer glo teen hom?
Ek wens meer van hulle word aangekla want ek kan julle verseker hier loop honderde Crosby's rond in SA wat nie aangekla is